galenus.de-ossibus-ad-tirones 1
Εἴρηται μὲν ἤδη καὶ πρόσθεν , ὅτι τε κράνιον ὀνομάζεται τὸ τῆς κεφαλῆς ὀστοῦν , ὅτι τε ῥαφαί τινες ὑπάρχουσι κατ’ αὐτό . πόσαι δέ εἰσιν αὗται καὶ τίνες , ὁποῖόν τε τὸ εἶδος ἑκάστης αὐτῶν , οὐδέπω μὲν εἴρηται πρόσθεν , εἰρήσεται δὲ ἐν τῷδε . καὶ πρῶτόν γε , ὅτι παρὰ τὸ σχῆμα τῆς κεφαλῆς ἥ τε θέσις αὐτῶν ὑπαλλάττεται καὶ τὸ πλῆθος . ἔστι γὰρ τὸ μὲν κατὰ φύσιν αὐτῆς σχῆμα προμήκει μάλιστα σφαίρᾳ προσεοικός · ἕτερον δὲ τὸ καλούμενον φοξόν . τὸ μὲν οὖν κατὰ φύσιν , εἴς τε τὸ πρόσω καὶ εἰς τοὐπίσω προπετέστερον ὑπάρχον , τρεῖς ἔχει τὰς πάσας ἐν αὑτῷ ῥαφάς · δύο μὲν γὰρ ἐγκαρσίας , ὧν ἡ μὲν ἑτέρα τέτακται κατ’ ἰνίον , ἡ δὲ ἑτέρα κατὰ τὸ βρέγμα · τρίτην δ’ ἄλλην ἐπ’ αὐταῖς κατὰ τὸ μῆκος τῆς κεφαλῆς ἀπὸ μέσης τῆς ὄπισθεν ἐπὶ μέσην τὴν ἐμπροσθὲν ἐκτεταμένην . ὀνομάζουσι δὲ τὴν μὲν ἐν τοῖς πρόσω στεφανιαίαν , ἐπειδὴ κατὰ τοῦτο μάλιστα τὸ μέρος τῆς κεφαλῆς οἱ στέφανοι περιτίθενται , τὴν δὲ ὄπισθεν λαμβδοειδῆ , διότι τὸ σύμπαν αὐτῆς σχῆμα τῷ Λ γράμματι προσέοικεν . αὐτὸ δὲ τὸ τῶν ῥαφῶν σχῆμα τῷ Η μάλιστα ὡμοίωται γράμματι . αἱ μὲν δὴ τοῦ κατὰ φύσιν σχηματισμοῦ τοῦ κρανίου ῥαφαὶ τὸν εἰρημένον ἔχουσι τρόπον · αἱ δὲ τοῦ φοξοῦ κατὰ ταῦτα διάκεινται . τῆς μὲν ὄπισθεν ἀπολλυμένης ἐξοχῆς , καὶ ἡ λαμβδοειδὴς ῥαφὴ συναπόλλυται · τῆς δ’ ἔμπροσθεν , ἡ στεφανιαία . καὶ γίγνεται καθ’ ἑκάτερον αὐτῶν τὸ τῶν σωζομένων ῥαφῶν σχῆμα τῷ Τ γράμματι παραπλήσιον . ἀμφοτέρων δ’ ἀπολλυμένων τῶν ἐξοχῶν , αἱ σωζόμεναι δύο ῥαφαὶ πρὸς ὀρθὰς γωνίας ἀλλήλας τέμνουσιν εἰς ὁμοιότητα τῷ Χ γράμματι . τέτακται δὲ ἡ μὲν ἐγκαρσία κατὰ μέσην μάλιστα τὴν κεφαλὴν , ἡ δ’ ἑτέρα κατὰ τὸ μῆκος , ὄπισθεν πρόσω φερομένη , καθάπερ ἐπὶ τῶν ἄλλων ἁπάντων κρανίων . ἀεὶ μὲν γὰρ αὐτὴ διαφυλάττεται · μεταπίπτουσι δὲ αἱ λοιπαὶ , τῷ τῆς ὅλης κεφαλῆς σχήματι συναλλοιούμεναι . καὶ μὲν δὴ καὶ δύο ἕτεραι τῇδε παράλληλοι γραμμαὶ κατὰ τὸ μῆκός εἰσι τῆς κεφαλῆς , ὄπισθεν πρόσω φερόμεναι τῶν ὤτων ὑπεράνω . γεννῶνται δὲ καὶ αἵδε , δυοῖν ἀλλήλοις ὁμιλούντων , οὐ κατὰ ῥαφὴν , ὥσπερ τὰ πρόσθεν εἰρημένα . κατὰ βραχὺ γὰρ ἀπολεπτυνόμενον εἰς λεπίδα τὸ κατιὸν ἀπὸ τοῦ βρέγματος ὀστοῦν ὑποβέβληται τῷ κάτωθεν ἀπὸ τῶν ὤτων ἀνιόντι . καὶ διὰ τοῦτό τινες οὐδὲ ῥαφὰς ὠνόμασαν ἁπλῶς αὐτὰς , ἀλλ’ ἤτοι ﻿ λεπιδοειδεῖς ῥαφὰς , ἢ λεπιδοειδῆ προσκολλήματα . καὶ ἡμῖν δὲ σαφοῦς ἕνεκα διδασκαλίας αἱ κατὰ τὰ ὦτα λεπιδοειδεῖς καλείσθωσαν ῥαφαί . ὡς εἶναι πέντε μὲν ἰδίας ῥαφὰς τῆς κεφαλῆς , τὴν λαμβδοειδῆ , τὴν στεφανιαίαν , τὴν κατὰ τὸ μῆκος εὐθεῖαν , τὰς παραλλήλους αὐτῇ δύο , τὰς ἐν τοῖς λεπιδοειδέσιν · ἄλλας δὲ κοινὰς δύο , πρός τε τὴν ἄνω γένυν καὶ πρὸς τὸ μέσον ἀμφοτέρων ὀστοῦν , ὃ τινὲς μὲν τῇ κεφαλῇ προσνέμουσι , τινὲς δὲ τῆς ἄνω γένυος εἶναί φασιν . ὁποῖον δέ τι τὴν ἰδέαν ἐστὶ τοῦτο , καὶ τὸ μέγεθος πηλίκον , ἐν τίνι τε μάλιστα τόπῳ κείμενον , ἤδη σοι δίειμι . τῶν πλευρῶν τῆς λαμβδοειδοῦς ῥαφῆς τὰ κάτω πέρατα προσεπεκτείνεται μέχρι τῆς βάσεως τῆς κεφαλῆς , μεταξὺ τῶν τε λιθοειδῶν ὀστῶν κατιόντα καὶ τῆς πρὸς τὸν πρῶτον σπόνδυλον διαρθρώσεως . ἐνταῦθα δὲ ἐπιζεύγνυσιν αὐτὰ γραμμή τις βραχεῖα , θέσιν ἐγκαρσίαν ἔχουσα . ταύτην μοι πρῶτον νόει κοινὴν τῆς τε κεφαλῆς καὶ τοῦ προκειμένου κατὰ τὴν διήγησιν ὀστοῦ . ἀναφερομένη γὰρ ἑκατέρωθεν ἐπὶ τὰς κατὰ τοὺς κροτάφους κοιλότητας εἰς ταὐτὸ ἀφικνεῖται τοῖς καθήκουσιν ἐνταῦθα πέρασι τῆς στεφανιαίας ῥαφῆς . εἶτ’ ἐντεῦθεν αὖθις ἐπιστραφεῖσα πρὸς τὸ κάτω καὶ παρενεχθεῖσα εἰς τοὺς ἐσχάτους ὀδόντας ἀφικνεῖται πρὸς τὰ τῆς ὑπερώας , ἔνδον ἑαυτῆς συνάπτουσα τὸ περιοριζόμενον ὑπὸ τῆς προειρημένης ῥαφῆς ὀστοῦν , ὃ ὥσπερ τις σφὴν ἔγκειται μεταξὺ τῆς κεφαλῆς καὶ τῆς ἄνω γένυος . ὅσον μὲν οὖν αὐτῆς ἐπὶ τὰ πέρατα τῆς στεφανιαίας ἀναφέρεται , κοινὸν τοῦτο πρὸς τὴν κεφαλήν ἐστιν · ὅσον δ’ ἑκατέρωσε κατέρχεται πρὸς τὴν ὑπερώαν , ὁ πρὸς τὴν ἄνω γένυν ὅρος ὑπάρχει τοῦ σφηνοειδοῦς ὀστοῦ · καλείσθω γὰρ οὕτω σαφοῦς διδασκαλίας ἕνεκεν . κατὰ τοῦτο τὸ ὀστοῦν αἱ πτερυγώδεις εἰσὶν ἀποφύσεις ἅμα ταῖς ἑκατέρωθεν αὐτῶν κοιλότησιν . ἡ δ’ ἑτέρα ῥαφὴ τῆς κεφαλῆς , ἡ πρὸς τὴν ἄνω γένυν αὐτὴν ὁρίζουσα , τὴν ἀρχὴν μὲν ἐκ τῶν κατὰ τοὺς κροτάφους ἔχει κοιλοτήτων , ἵνα περ εἰς ταὐτὸ ἥκειν ἐλέχθη τοῖς τῆς στεφανιαίας πέρασιν ἡ κοινὴ κεφαλῆς καὶ τοῦ σφηνοειδοῦς ὀστοῦ ῥαφή . προέρχεται δ’ ἐντεῦθεν ἐπὶ τὰς χώρας τῶν ὀφθαλμῶν , καὶ διὰ μέσων αὐτῶν ἐνεχθεῖσα κατὰ τὸ μεσόφρυον ἑαυτῇ συνάπτει . καὶ δὴ καὶ τούτων οὕτως ἐχόντων , ἓξ ὀστᾶ γίγνεται τῆς ὅλης κεφαλῆς τὰ πάντα χωρὶς τοῦ σφηνοειδοῦς · δύο μὲν κατὰ τὸ βρέγμα , κοινὴν ἔχοντα ῥαφὴν , τὴν κατὰ τὸ μῆκος εὐθεῖαν · ἄλλα δὲ δύο τούτων κάτωθεν , ἓν καθ’ ἑκάτερον οὖς · καὶ πέμπτον ἐπὶ τούτοις , τὸ κατ’ ἰνίον · καὶ ἕκτον , τὸ κατὰ μέτωπον . ὁρίζουσι δὲ τὰ μὲν τοῦ βρέγματος ὄπισθεν μὲν αἱ πλευραὶ τῆς λαμβδοειδοῦς ῥαφῆς , ἔμπροσθεν δὲ ἡ στεφανιαία , κάτωθεν δὲ αἱ λεπιδοειδεῖς , ἄνωθεν δὲ ἡ κατὰ τὸ μῆκος εὐθεῖα · τὰ δ’ ἐφεξῆς τῶνδε καθ’ ἑκάτερον οὖς ἄνωθεν μὲν αἱ λεπιδοειδεῖς ἀφορίζουσιν , ὄπισθεν δὲ αἱ προσαυξήσεις τῶν πλευρῶν τῆς λαμβδοειδοῦς , ἔμπροσθεν δὲ ἡ κοινὴ τῆς τε κεφαλῆς καὶ τοῦ σφηνοειδοῦς . ἔστι δὲ τὰ μὲν τοῦ βρέγματος ὀστᾶ τετράπλευρα , ταυτὶ δὲ τὰ νῦν εἰρημένα τρίπλευρα . τὸ δὲ πέμπτον ὀστοῦν τῆς κεφαλῆς , τὸ κατ’ ἰνίον , ὁρίζεται μὲν ὑπὸ τῆς λαμβδοειδοῦς ῥαφῆς ἅμα ταῖς προσαυξήσεσι καὶ τῆς ῥηθείσης ἐπιζευγνύναι ταύτας ῥαφῆς · περιέχει δὲ ἐν ἑαυτῷ τὸ μέγιστον τῶν τῆς κεφαλῆς τρημάτων , τὸ κατὰ τὸν πρῶτον σπόνδυλον . λοιπὸν δὲ τὸ κατὰ τὸ μέτωπον ὀστοῦν ἥ τε στεφανιαία περιορίζει ῥαφὴ καὶ ἡ κοινὴ τῆς κεφαλῆς πρὸς τὴν ἄνω γένυν . καὶ δὴ καὶ τῶν εἰρημένων ἓξ ὀστῶν τὰ μὲν τοῦ βρέγματος χαυνότατά τε καὶ ἀσθενέστατα τετύχηκεν ὄντα , πυκνότατον δὲ καὶ ἰσχυρότατον τὸ κατ’ ἰνίον , μέσον δὲ ἀμφοῖν τὸ κατὰ μέτωπον . ἑκάτερον δὲ τῶν λοιπῶν τῶν κατὰ τὰ ὦτα πολυειδὲς ὑπάρχει . τὸ μὲν γάρ τι μέρος αὐτῶν ὀνομάζεται λιθοειδὲς , ὥσπερ οὖν καὶ ἔστιν · ὁρίζεται δὲ τοῦτο τοῖς ἐπεκτεινομένοις πέρασι τῆς λαμβδοειδοῦς ῥαφῆς . ἐν τούτῳ καὶ ἡ στυλοειδὴς ἀπόφυσίς ἐστιν , ἣν ἐγὼ βελονοειδῆ τε καὶ γραφοειδῆ καλῶ , καὶ ἡ τὸν ἀκουστικὸν περιέχουσα πόρον . ἕτερον δὲ μέρος ἐφεξῆς τοῦδε τὸ κατὰ τὰς ἐκφύσεις ἐστὶ , τήν τε μαστοειδῆ καλουμένην καὶ προσέτι τὴν τοῦ ζυγώματος . καὶ τρίτον ἐπὶ τῷδε τὸ κατὰ τὸν κρόταφον . περὶ δὲ τῶν τρημάτων τῆς κεφαλῆς ἐν ταῖς τῶν ἀγγείων καὶ νεύρων ἀνατομαῖς εἰρήσεται . καὶ γὰρ γέγονεν ἐκείνων ἕνεκα , καὶ διέρχεται καθ’ ἕκαστον αὐτῶν ἢ ἀρτηρία τις , ἢ φλὲψ , ἢ νεῦρον , ἤ τινα τούτων , ἢ πάντα .
Lemmas: λέγω μέν ἤδη καί πρόσθεν , ὅτι τε κράνιον ὀνομάζω ὁ ὁ κεφαλή ὀστέον , ὅτι τε ῥαφή τις ὑπάρχω κατά αὐτός . πόσος δέ εἰμί οὗτος καί τίς , ὁποῖος τε ὁ εἶδος ἕκαστος αὐτός , οὐδέπω μέν λέγω πρόσθεν , λέγω δέ ἐν ὅδε . καί πρῶτος γε , ὅτι παρά ὁ σχῆμα ὁ κεφαλή ὁ τε θέσις αὐτός ὑπαλλάσσω καί ὁ πλῆθος . εἰμί γάρ ὁ μέν κατά φύσις αὐτός σχῆμα προμήκης μάλα σφαῖρα προσέοικα · ἕτερος δέ ὁ καλέω φοξός . ὁ μέν οὖν κατά φύσις , εἰς τε ὁ πρόσω καί εἰς ὀπίσω προπετής ὑπάρχω , τρεῖς ἔχω ὁ πᾶς ἐν ἑαυτοῦ ῥαφή · δύο μέν γάρ ἐγκάρσιος , ὅς ὁ μέν ἕτερος τάσσω κατά ἰνίον , ὁ δέ ἕτερος κατά ὁ βρέγμα · τρίτος δέ ἄλλος ἐπί αὐτός κατά ὁ μῆκος ὁ κεφαλή ἀπό μέσος ὁ ὄπισθεν ἐπί μέσος ὁ ἐμπροστίθημι ἐκτείνω . ὀνομάζω δέ ὁ μέν ἐν ὁ πρόσω στεφανιαῖος , ἐπειδή κατά οὗτος μάλα ὁ μέρος ὁ κεφαλή ὁ στέφανος περιτίθημι , ὁ δέ ὄπισθεν λαμβδοειδής , διότι ὁ σύμπας αὐτός σχῆμα ὁ Λ γράμμα προσέοικα . αὐτός δέ ὁ ὁ ῥαφή σχῆμα ὁ Η μάλα ὁμοιόω γράμμα . ὁ μέν δή ὁ κατά φύσις σχηματισμός ὁ κρανίον ῥαφή ὁ λέγω ἔχω τρόπος · ὁ δέ ὁ φοξός κατά οὗτος διάκειμαι . ὁ μέν ὄπισθεν ἀπόλλυμι ἐξοχή , καί ὁ λαμβδοειδής ῥαφή συναπόλλυμι · ὁ δέ ἔμπροσθεν , ὁ στεφανιαῖος . καί γίγνομαι κατά ἑκάτερος αὐτός ὁ ὁ σῴζω ῥαφή σχῆμα ὁ Τ γράμμα παραπλήσιος . ἀμφότερος δέ ἀπόλλυμι ὁ ἐξοχή , ὁ σῴζω δύο ῥαφή πρός ὀρθός γωνία ἀλλήλων τέμνω εἰς ὁμοιότης ὁ Χ γράμμα . τάσσω δέ ὁ μέν ἐγκάρσιος κατά μέσος μάλα ὁ κεφαλή , ὁ δέ ἕτερος κατά ὁ μῆκος , ὄπισθεν πρόσω φέρω , καθά ἐπί ὁ ἄλλος ἅπας κρανίον . ἀεί μέν γάρ αὐτός διαφυλάσσω · μεταπίπτω δέ ὁ λοιπός , ὁ ὁ ὅλος κεφαλή σχῆμα συναλλοιόω . καί μέν δή καί δύο ἕτερος ὅδε παράλληλος γραμμή κατά ὁ μῆκος εἰμί ὁ κεφαλή , ὄπισθεν πρόσω φέρω ὁ οὖς ὑπεράνω . γεννάω δέ καί ὅδε , δύο ἀλλήλων ὁμιλέω , οὐ κατά ῥαφή , ὥσπερ ὁ πρόσθεν λέγω . κατά βραχύς γάρ ἀπολεπτύνω εἰς λεπίς ὁ κατέρχομαι ἀπό ὁ βρέγμα ὀστέον ὑποβάλλω ὁ κάτωθεν ἀπό ὁ οὖς ἀνέρχομαι . καί διά οὗτος τις οὐδέ ῥαφή ὀνομάζω ἁπλῶς αὐτός , ἀλλά ἤτοι ﻿ λεπιδοειδής ῥαφή , ἤ λεπιδοειδής προσκόλλημα . καί ἐγώ δέ σαφής ἕνεκα διδασκαλία ὁ κατά ὁ οὖς λεπιδοειδής καλέω ῥαφή . ὡς εἰμί πέντε μέν ἴδιος ῥαφή ὁ κεφαλή , ὁ λαμβδοειδής , ὁ στεφανιαῖος , ὁ κατά ὁ μῆκος εὐθύς , ὁ παράλληλος αὐτός δύο , ὁ ἐν ὁ λεπιδοειδής · ἄλλος δέ κοινός δύο , πρός τε ὁ ἄνω γένυς καί πρός ὁ μέσος ἀμφότερος ὀστέον , ὅς τις μέν ὁ κεφαλή προσνέμω , τις δέ ὁ ἄνω γένυς εἰμί φημί . ὁποῖος δέ τις ὁ ἰδέα εἰμί οὗτος , καί ὁ μέγεθος πηλίκος , ἐν τίς τε μάλα τόπος κεῖμαι , ἤδη σύ διέρχομαι . ὁ πλευρά ὁ λαμβδοειδής ῥαφή ὁ κάτω πέρας προσεπεκτείνω μέχρι ὁ βάσις ὁ κεφαλή , μεταξύ ὁ τε λιθοειδής ὀστέον κατέρχομαι καί ὁ πρός ὁ πρῶτος σφόνδυλος διάρθρωσις . ἐνταῦθα δέ ἐπιζεύγνυμι αὐτός γραμμή τις βραχύς , θέσις ἐγκάρσιος ἔχω . οὗτος ἐγώ πρῶτος νοέω κοινός ὁ τε κεφαλή καί ὁ πρόκειμαι κατά ὁ διήγησις ὀστέον . ἀναφέρω γάρ ἑκατέρωθεν ἐπί ὁ κατά ὁ κρόταφος κοιλότης εἰς αὐτός ἀφικνέομαι ὁ καθήκω ἐνταῦθα πέρας ὁ στεφανιαῖος ῥαφή . εἶτα ἐντεῦθεν αὖθις ἐπιστρέφω πρός ὁ κάτω καί παραφέρω εἰς ὁ ἔσχατος ὀδούς ἀφικνέομαι πρός ὁ ὁ ὑπερώα , ἔνδον ἑαυτοῦ συνάπτω ὁ περιορίζω ὑπό ὁ προλέγω ῥαφή ὀστέον , ὅς ὥσπερ τις σφήν ἔγκειμαι μεταξύ ὁ κεφαλή καί ὁ ἄνω γένυς . ὅσος μέν οὖν αὐτός ἐπί ὁ πέρας ὁ στεφανιαῖος ἀναφέρω , κοινός οὗτος πρός ὁ κεφαλή εἰμί · ὅσος δέ ἑκατέρωσε κατέρχομαι πρός ὁ ὑπερώα , ὁ πρός ὁ ἄνω γένυς ὅρος ὑπάρχω ὁ σφηνοειδής ὀστέον · καλέω γάρ οὕτως σαφής διδασκαλία ἕνεκα . κατά οὗτος ὁ ὀστέον ὁ πτερυγώδης εἰμί ἀπόφυσις ἅμα ὁ ἑκατέρωθεν αὐτός κοιλότης . ὁ δέ ἕτερος ῥαφή ὁ κεφαλή , ὁ πρός ὁ ἄνω γένυς αὐτός ὁρίζω , ὁ ἀρχή μέν ἐκ ὁ κατά ὁ κρόταφος ἔχω κοιλότης , ἵνα περ εἰς αὐτός ἥκω λέγω ὁ ὁ στεφανιαῖος πέρας ὁ κοινός κεφαλή καί ὁ σφηνοειδής ὀστέον ῥαφή . προέρχομαι δέ ἐντεῦθεν ἐπί ὁ χώρα ὁ ὀφθαλμός , καί διά μέσος αὐτός φέρω κατά ὁ μεσόφρυον ἑαυτοῦ συνάπτω . καί δή καί οὗτος οὕτως ἔχω , ἕξ ὀστέον γίγνομαι ὁ ὅλος κεφαλή ὁ πᾶς χωρίς ὁ σφηνοειδής · δύο μέν κατά ὁ βρέγμα , κοινός ἔχω ῥαφή , ὁ κατά ὁ μῆκος εὐθύς · ἄλλος δέ δύο οὗτος κάτωθεν , εἷς κατά ἑκάτερος οὖς · καί πέμπτος ἐπί οὗτος , ὁ κατά ἰνίον · καί ἕκτος , ὁ κατά μέτωπον . ὁρίζω δέ ὁ μέν ὁ βρέγμα ὄπισθεν μέν ὁ πλευρά ὁ λαμβδοειδής ῥαφή , ἔμπροσθεν δέ ὁ στεφανιαῖος , κάτωθεν δέ ὁ λεπιδοειδής , ἄνωθεν δέ ὁ κατά ὁ μῆκος εὐθύς · ὁ δέ ἐφεξῆς ὅδε κατά ἑκάτερος οὖς ἄνωθεν μέν ὁ λεπιδοειδής ἀφορίζω , ὄπισθεν δέ ὁ προσαύξησις ὁ πλευρά ὁ λαμβδοειδής , ἔμπροσθεν δέ ὁ κοινός ὁ τε κεφαλή καί ὁ σφηνοειδής . εἰμί δέ ὁ μέν ὁ βρέγμα ὀστέον τετράπλευρος , οὗτος δέ ὁ νῦν λέγω τρίπλευρος . ὁ δέ πέμπτος ὀστέον ὁ κεφαλή , ὁ κατά ἰνίον , ὁρίζω μέν ὑπό ὁ λαμβδοειδής ῥαφή ἅμα ὁ προσαύξησις καί ὁ λέγω ἐπιζεύγνυμι οὗτος ῥαφή · περιέχω δέ ἐν ἑαυτοῦ ὁ μέγας ὁ ὁ κεφαλή τρῆμα , ὁ κατά ὁ πρῶτος σφόνδυλος . λοιπός δέ ὁ κατά ὁ μέτωπον ὀστέον ὁ τε στεφανιαῖος περιορίζω ῥαφή καί ὁ κοινός ὁ κεφαλή πρός ὁ ἄνω γένυς . καί δή καί ὁ λέγω ἕξ ὀστέον ὁ μέν ὁ βρέγμα χαῦνος τε καί ἀσθενής τυγχάνω εἰμί , πυκνός δέ καί ἰσχυρός ὁ κατά ἰνίον , μέσος δέ ἄμφω ὁ κατά μέτωπον . ἑκάτερος δέ ὁ λοιπός ὁ κατά ὁ οὖς πολυειδής ὑπάρχω . ὁ μέν γάρ τις μέρος αὐτός ὀνομάζω λιθοειδής , ὥσπερ οὖν καί εἰμί · ὁρίζω δέ οὗτος ὁ ἐπεκτείνω πέρας ὁ λαμβδοειδής ῥαφή . ἐν οὗτος καί ὁ στυλοειδής ἀπόφυσις εἰμί , ὅς ἐγώ βελονοειδής τε καί γραφοειδής καλέω , καί ὁ ὁ ἀκουστικός περιέχω πόρος . ἕτερος δέ μέρος ἐφεξῆς ὅδε ὁ κατά ὁ ἔκφυσις εἰμί , ὁ τε μαστοειδής καλέω καί προσέτι ὁ ὁ ζύγωμα . καί τρίτος ἐπί ὅδε ὁ κατά ὁ κρόταφος . περί δέ ὁ τρῆμα ὁ κεφαλή ἐν ὁ ὁ ἀγγεῖον καί νεῦρον ἀνατομή λέγω . καί γάρ γίγνομαι ἐκεῖνος ἕνεκα , καί διέρχομαι κατά ἕκαστος αὐτός ἤ ἀρτηρία τις , ἤ φλέψ , ἤ νεῦρον , ἤ τις οὗτος , ἤ πᾶς .